pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ปลัดแรงงาน เป็นผู้แทนองค์ประธานในพิธีกาศผลการประกวดโครงการ TO BE NUMBER ONE ระดับภาคกลางและตะวันออก
วันจันทร์ที่ 25 ตุลาคม 2564
ปลัดแรงงาน เป็นผู้แทนองค์ประธานในพิธีกาศผลการประกวดโครงการ TO BE NUMBER ONE ระดับภาคกลางและตะวันออก
. .
วันที่ 25 ตุลาคม 2564นายบุญชอบ สุทธมนัสวงษ์ ปลัดกระทรวงแรงงานเป็นผู้แทนองค์ประธานในพิธีประกาศผลการประกวดผลงานโครงการ TO BE NUMBER ONE ในทูลกระหม่อมหญิงอุบลรัตนราชกัญญา สิริวัฒนาพรรณวดี ระดับภาคกลางและภาคตะวันออก ประจําปี 2564 โดยมีนายภูมา ธรรมกุล หัวหน้าผู้ตรวจราชการกระทรวงแรงงาน และผู้บริหารระดับสูงสังกัดกระทรวงแรงงาน เข้าร่วมในครั้งนี้ ณ โรงแรมแอมบาสเดอร์ ซิตี้ จอมเทียน พัทยา จังหวัดชลบุรี
นายบุญชอบกล่าวว่า ในฐานะหน่วยงานหลักโครงการ TO BE NUMBER ONE กระทรวงแรงงาน ได้ร่วมสนับสนุนและดําเนินโครงการ TO BE NUMBER ONE สนองพระปณิธานขององค์ประธานโครงการอย่างต่อเนื่อง โดยมอบหมายให้สํานักงานแรงงานจังหวัดเป็นกลไกสําคัญในการบูรณาการและดําเนินงานร่วมกับหน่วยงานเครือข่ายในพื้นที่ เพื่อเป้าหมายพัฒนาแรงงานไทยห่างไกลยาเสพติด
นายบุญชอบ กล่าวเพิ่มเติมว่า ผมขอแสดงความยินดีกับจังหวัด อําเภอ ชมรม TO BE NUMBER ONE ที่ได้รับรางวัลพระราชทาน และขอแสดงความชื่นชมกับทุกทีมที่เข้าร่วมประกวดแม้จะไม่ได้รางวัล แต่สิ่งที่ทุกคนได้รับในวันนี้คือการมีโอกาสได้แลกเปลี่ยน เรียนรู้ แนวคิด แนวทางการดําเนินงาน ป้องกัน แก้ไขปัญหายาเสพติดที่มีคุณค่าทั้งในระดับจังหวัด อําเภอ ชุมชน สถานศึกษา สถานประกอบการ สถานพินิจ เรือนจํา และสํานักงานคุมประพฤติ เพื่อนําไปใช้พัฒนา ต่อยอดการดําเนินงานของตนเอง
"ขออาราธนาคุณพระศรีรัตนตรัย และอํานาจแห่งคุณความดีที่ทุกท่านได้ร่วมดําเนินงานโครงการ TO BE NUMBER ONE เพื่อสร้างคนรุ่นใหม่ของชาติให้เป็นคนเก่ง คนดี มีคุณภาพ ให้ทุกท่านประสบแต่ความสุข ความสําเร็จในทุกประการ"ปลัดกระทรวงแรงงานกล่าวทิ้งท้าย
รัฐบาลไทย-ข่าวทำเนียบรัฐบาล-นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ส่งความห่วงใย มอบถุงยังชีพให้ผู้สูงอายุ ผู้ป่วยติดเตียง ผู้พิการ และผู้ได้รับผลกระทบจากน้ำท่วม อ.พิมาย
วันจันทร์ที่ 18 ตุลาคม 2564
นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ส่งความห่วงใย มอบถุงยังชีพให้ผู้สูงอายุ ผู้ป่วยติดเตียง ผู้พิการ และผู้ได้รับผลกระทบจากน้ําท่วม อ.พิมาย
...
วันจันทร์ที่ 18 ตุลาคม 2564 เวลา 10.00 น. นายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ลงพื้นที่ อ.พิมาย จ.นครราชสีมา เพื่อเยี่ยมและให้กําลังใจประชาชนที่ประสบภัยน้ําท่วม จากมวลน้ําที่ไหลมาจากอ่างเก็บน้ําลําเชียงไกร ได้ไหลเข้าท่วมบ้านเรือนในพื้นที่ตําบลต่างๆ ทําให้พี่น้องประชาชนได้รับความเดือดร้อน โดยได้มอบถุงยังชีพให้ผู้นําเพื่อมอบให้ผู้สูงอายุ ผู้ป่วยติดเตียง ผู้พิการ ผู้ได้รับผลกระทบจากน้ําท่วม จํานวน 1,000 ชุด ตามจุดต่างๆ ดังนี้
• วัดบ้านตลาดประดู่ ต.กระชอน จํานวน 100 ชุด
• ศาลาวัดโนนชงโลง ต.กระชอน จํานวน 250 ชุด
• อบต.กระชอน ต.กระชอน จํานวน 170 ชุด
• ศาลาประชาคมบ้านสําโรงใหญ่ ต.กระชอน จํานวน 151 ชุด
• ศาลาประชาคม บ้านตูมเมือง ต.กระชอน จํานวน 100 ชุด
• วัดบ้านโนนพุทรา ต.กระชอน จํานวน 210 ชุด
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีเตรียมเปิดเที่ยวบินปฐมฤกษ์ ท่าอากาศยานเบตง จังหวัดยะลา จันทร์ที่ 14 มี.ค. นี้ รองรับตลาดการท่องเที่ยว การพาณิชย์ เพื่อการลงทุนภายในประเทศและต่างประเทศ
วันศุกร์ที่ 11 มีนาคม 2565
โฆษกรัฐบาลเผย นายกรัฐมนตรีเตรียมเปิดเที่ยวบินปฐมฤกษ์ ท่าอากาศยานเบตง จังหวัดยะลา จันทร์ที่ 14 มี.ค. นี้ รองรับตลาดการท่องเที่ยว การพาณิชย์ เพื่อการลงทุนภายในประเทศและต่างประเทศ
โฆษกรัฐบาลเผย นายกรัฐมนตรีเตรียมเปิดเที่ยวบินปฐมฤกษ์ ท่าอากาศยานเบตง จังหวัดยะลา จันทร์ที่ 14 มี.ค. นี้ รองรับตลาดการท่องเที่ยว การพาณิชย์ เพื่อการลงทุนภายในประเทศและต่างประเทศ
วันที่ 11 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรีเปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมมีกําหนดการเป็นประธานเปิด “เที่ยวบินปฐมฤกษ์ ท่าอากาศยานเบตง จังหวัดยะลา” วันจันทร์ที่ 14 มีนาคม 2565 ณ อาคารที่พักผู้โดยสาร ท่าอากาศยานเบตง ตําบลยะรม อําเภอเบตง จังหวัดยะลา
นายธนกรกล่าวว่า สนามบินเบตง เริ่มก่อสร้างเมื่อปี 2560 แล้วเสร็จเมื่อปี 2562 อาคารที่พักผู้โดยสาร มีพื้นที่ประมาณ 7,000 ตารางเมตร รองรับผู้โดยสารในชั่วโมงเร่งด่วนได้ประมาณ 300 คนต่อชั่วโมง และรองรับผู้โดยสารได้ 876,000 คนต่อปี ทางวิ่งหรือรันเวย์มีขนาดความยาว 1,800 เมตร รองรับได้เฉพาะอากาศยานขนาดเล็ก เช่น เครื่องบินแบบใบพัด ATR 70-80 ที่นั่ง สําหรับเส้นทางบินและการขึ้นลงของอากาศยาน จะอยู่ในน่านฟ้าของประเทศไทยเท่านั้น ไม่มีล้ําเข้าไปในน่านฟ้าของประเทศเพื่อนบ้าน เป็นไปตามยุทธศาสตร์ชาติ และนโยบายของ พลเอก ประยุทธ์ จันทร์โอชา นายกรัฐมนตรี ที่มอบหมายให้หน่วยงานที่เกี่ยวข้องดําเนินการเพื่อพัฒนาเศรษฐกิจความมั่นคงในพื้นที่ 3 จังหวัดชายแดนภาคใต้อย่างเป็นรูปธรรม เพื่อแก้ปัญหาการเดินทางสู่อําเภอเบตงที่มีสภาพภูมิประเทศเป็นภูเขาสูงชันไม่สะดวกต่อการเดินทางให้สัญจรไปมาได้สะดวก ปลอดภัยมากขึ้น รวมถึงกระตุ้นการท่องเที่ยวในพื้นที่
“สนามบินเบตง จังหวัดยะลา เริ่มหลังจากที่คณะรัฐมนตรีมีมติเมื่อวันที่ 6 ตุลาคม 2558 ซึ่งพลเอกประยุทธ์ จันทร์โอชา นายกรัฐมนตรีในขณะนั้นเห็นชอบในหลักการให้กรมท่าอากาศยาน (ทย.) กระทรวงคมนาคม ดําเนินโครงการก่อสร้างท่าอากาศยานเบตง ระยะเวลาดําเนินโครงการ 3 ปี (2559 – 2561) เพื่อจะช่วยพัฒนาเศรษฐกิจของอําเภอเบตงของ 3 จังหวัดชายแดนภาคใต้ให้มีเศรษฐกิจที่ดีขึ้น โดยนายกรัฐมนตรีมุ่งหวังให้ประชาชนในจังหวัดชายแดนภาคใต้มีรายได้เพิ่มมากขึ้นซึ่งจะส่งผลในเรื่องความมั่นคงในพื้นที่ด้วย อีกทั้งสามารถสร้างความร่วมมือระหว่างการพาณิชย์ในระดับประเทศและต่างประเทศ และยังส่งเสริมการรองรับตลาดการท่องเที่ยว การพาณิชย์ เพื่อการลงทุนภายในประเทศและต่างประเทศ เช่น มาเลเซีย สิงคโปร์ เป็นต้น โดยเฉพาะรัฐปีนัง เคดาร์ เปรัค ซึ่งอยู่ใกล้ชายแดน รวมทั้งเพื่อเป็นการพัฒนาสภาพสังคม จิตวิทยา การเมือง การปกครองของ ประชาชนใน 3 จังหวัดชายแดนภาคใต้ให้ทัดเทียมกับประเทศเพื่อนบ้าน อีกทั้งเพื่อสนองนโยบายการพัฒนาเศรษฐกิจและนโยบายเปิดการค้าเสรีอาเซียนของรัฐบาล” นายธนกร กล่าว
รัฐบาลไทย-ข่าวทำเนียบรัฐบาล-บสย. จัดประชุม Town Hall Meeting ครั้งที่ 3/2564 “TCG Next CHAPTER” รูปแบบ Virtual Meeting
วันพุธที่ 15 กันยายน 2564
บสย. จัดประชุม Town Hall Meeting ครั้งที่ 3/2564 “TCG Next CHAPTER” รูปแบบ Virtual Meeting
บสย. จัดงานพนักงานทุกระดับ ครั้งที่ 3/2564 (The 3rd Town Hall Virtual Meeting 2021) ภายใต้คอนเซ็ปต์ TCG Next CHAPTER การนําพา บสย. เติบโตและก้าวไปข้างหน้า พร้อมปรับตัวภายใต้สถานการณ์ในยุคโควิด-19
นางวสุกานต์ วิศาลสวัสดิ์ รักษาการผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เป็นประธานจัดงานพนักงานทุกระดับ ครั้งที่ 3/2564 (The 3rd Town Hall Virtual Meeting 2021) ภายใต้คอนเซ็ปต์ TCG Next CHAPTER การนําพา บสย. เติบโตและก้าวไปข้างหน้า พร้อมปรับตัวภายใต้สถานการณ์ในยุคโควิด-19 โดยเนื้อหาสําคัญประกอบด้วย 5 ข้อ 1.การประกาศผลดําเนินงานด้านการค้ําประกันสินเชื่อในช่วง 8 เดือนที่ผ่านมา (ม.ค.-ส.ค.2564) ซึ่งมียอดค้ําฯ เติบโตจากปีที่ผ่านมาถึง 23.5% 2.การแจกแจงรายละเอียดโครงการค้ําประกันสินเชื่อ พ.ร.ก. ฟื้นฟู ระยะที่ 2 3.การชี้แจงถึงวิสัยทัศน์ -พันธกิจการมุ่งเน้นผู้มีส่วนได้ส่วนเสีย ตามเกณฑ์ Enabler 4 โดยชี้ให้เห็นว่า พนักงาน บสย. ทุกคนมีบทบาทเกี่ยวข้องกับ Stakeholder 4.การประกาศคะแนนการประเมินคุณธรรมและความโปร่งใสในการดําเนินงานของ บสย. (ITA) ประจําปี 2564 ซึ่งในปีนี้ บสย. ได้รับคะแนนผลการประเมิน 91.58 คะแนน อยู่ในระดับ A และ 5.ยกย่องชมชยและขอบคุณพนักงานจิตอาสา Call Center หมอพร้อม ทั้ง 11 คนจากฝ่ายงานต่าง ๆ ที่เสียสละและทุ่มเทในการมาเป็นอาสาสมัครเข้ามาทําหน้าที่ช่วยเหลือประชาชน ให้ได้รับความรู้ความเข้าใจและข้อมูลที่ถูกต้อง ถือเป็นแบบอย่างที่ดีให้กับพนักงาน บสย.
พร้อมกันนี้ ในการประชุมพนักงานทุกระดับครั้งนี้ คณะผู้บริหาร บสย. ยังได้ร่วมประกาศนโยบายการทํางานของแต่ละส่วน เพื่อให้พนักงานได้รับทราบถึงความสําเร็จ และส่วนไหนที่อยู่ระหว่างการปรับปรุงก็จะมีการเปลี่ยนแปลงเพื่อนําไปสู่อนาคตที่ดีขึ้น นอกจากการประกาศผลดําเนินงานและเป้าหมายไปสู่อนาคตที่ดีขององค์กรแล้ว ในงานการประชุมพนักงานทุกระดับครั้งนี้ ยังให้พนักงานทุกคนได้ร่วมจัด Farewell ให้กับผู้บริหารที่เกษียณอายุประจําปี 2564 ซึ่งมีทั้งหมด 2 ท่าน
สําหรับการจัดกิจกรรมการประชุมพนักงานทุกระดับ ครั้งที่ 3/2564 มีพนักงาน บสย. เข้าร่วมกว่า 300 คน ในรูปแบบ Virtual Meeting โดยถ่ายทอดสดผ่านระบบ Live Streaming ณ ห้องอบรม ชั้น 17 บรรษัทประกันสินเชื่ออุตสาหกรรมขนาดย่อม (บสย.) สํานักงานใหญ่ เมื่อวันที่ 14 กันยายน 2564
รัฐบาลไทย-ข่าวทำเนียบรัฐบาล-กรมทางหลวงชนบท ส่งเสริมเศรษฐกิจการขนส่ง ยกระดับคุณภาพชีวิตให้กับประชาชน
วันพฤหัสบดีที่ 19 พฤษภาคม 2565
กรมทางหลวงชนบท ส่งเสริมเศรษฐกิจการขนส่ง ยกระดับคุณภาพชีวิตให้กับประชาชน
ตามนโยบายของรัฐมนตรีว่าการกระทรวงคมนาคม สร้างสะพานข้ามแม่น้ํามูล จังหวัดนครราชสีมา     ร่นระยะทาง 15 กิโลเมตร คืบหน้ากว่า 78% คาดแล้วเสร็จเดือนตุลาคม 2565
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน ดําเนินโครงการก่อสร้างสะพานข้ามแม่น้ํามูล เชื่อมระหว่างตําบลประสุข อําเภอชุมพวง กับตําบลดงใหญ่ อําเภอพิมาย จังหวัดนครราชสีมา ซึ่งปัจจุบันผลการดําเนินงานมีความก้าวหน้าไปแล้วกว่าร้อยละ 78 เร็วกว่าแผนที่กําหนดไว้ และคาดว่าจะก่อสร้างเสร็จสมบูรณ์ในช่วงเดือนตุลาคม 2565 โดยได้ก่อสร้างเป็นสะพานคอนกรีตเสริมเหล็ก ความยาว 200 เมตร ผิวทางกว้าง 9 เมตร รองรับ 2 ช่องจราจรไป - กลับ พร้อมถนนต่อเชื่อมความยาวรวม 3,952 เมตร
ทั้งนี้ เมื่อสะพานดังกล่าวก่อสร้างแล้วเสร็จจะทําให้ประชาชนในพื้นที่โดยรอบได้รับความสะดวกปลอดภัยในการเดินทางและขนส่งพืชผลทางการเกษตร ช่วยยกระดับคุณภาพชีวิตให้แก่ประชาชน เนื่องจากสามารถร่นระยะทางได้ประมาณ 15 กิโลเมตร เป็นไปตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
รัฐบาลไทย-ข่าวทำเนียบรัฐบาล-รัฐบาลเปิดรับคำขอสินเชื่อเพื่อ SME 3 โครงการ
วันจันทร์ที่ 17 มกราคม 2565
รัฐบาลเปิดรับคําขอสินเชื่อเพื่อ SME 3 โครงการ
วันจันทร์ที่ 17 มกราคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลช่วยผู้ประกอบการ SMEs ที่ได้รับผลกระทบจากโรคโควิด-19 ด้วยสินเชื่อดอกเบี้ยต่ํา 3 โครงการ ได้แก่ สินเชื่อเพิ่มศักยภาพ SME สําหรับผู้ค้ากลุ่มอุตสาหกรรม BCG รายละไม่เกิน 15 ล้านบาท ปลอดชําระคืนเงินต้นสูงสุด 18 เดือน ดอกเบี้ยร้อยละ 2 ต่อปี สินเชื่อสร้างโอกาสเสริมสภาพคล่อง SMEs รายละ 1 แสน – 2 ล้านบาท ปลอดชําระคืนเงินต้นสูงสุด 12 เดือน ดอกเบี้ยร้อยละ 2 ต่อปี และ สินเชื่อเพื่อฟื้นฟู SMEs สําหรับลูกหนี้เดิมของกองทุนพัฒนา SME ตามแนวทางประชารัฐ รายละไม่เกิน 3 ล้านบาท เมื่อรวมกับภาระหนี้เดิมที่เหลืออยู่ต้องไม่เกินวงเงินสินเชื่อที่เคยได้รับอนุมัติไว้ ผู้สนใจสอบถามเพิ่มเติมและขอรับสินเชื่อได้ตั้งแต่วันนี้ (17ม.ค.65) ที่สํานักงานอุตสาหกรรมจังหวัด หรือ www.smebank.co.th
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. รับทราบมาตรการป้องกันอุบัติเหตุทางถนน “นายกฯ” ย้ำหนักแน่นทุกฝ่ายต้องจริงจัง บังคับใช้กฎหมาย รักษาวินัยจราจร พัฒนาเทคโนโลยีวิศวกรรมจราจร ให้ถนนและทางข้ามเป็นที่ปลอดภัยของคนไทย
วันอังคารที่ 1 กุมภาพันธ์ 2565
ครม. รับทราบมาตรการป้องกันอุบัติเหตุทางถนน “นายกฯ” ย้ําหนักแน่นทุกฝ่ายต้องจริงจัง บังคับใช้กฎหมาย รักษาวินัยจราจร พัฒนาเทคโนโลยีวิศวกรรมจราจร ให้ถนนและทางข้ามเป็นที่ปลอดภัยของคนไทย
ครม. รับทราบมาตรการป้องกันอุบัติเหตุทางถนน “นายกฯ” ย้ําหนักแน่นทุกฝ่ายต้องจริงจัง บังคับใช้กฎหมาย รักษาวินัยจราจร พัฒนาเทคโนโลยีวิศวกรรมจราจร ให้ถนนและทางข้ามเป็นที่ปลอดภัยของคนไทยทุกคน
วันที่ 1 กุมภาพันธ์ 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (ครม.) มีมติรับทราบมาตรการป้องกันอุบัติเหตุทางถนนจากกรณีจักรยานยนต์ชนคนข้ามถนนบริเวณทางข้าม ตามที่คณะกรรมการนโยบายการป้องกันและลดอุบัติเหตุทางถนนแห่งชาติ ครั้งที่ 1/2565 เสนอ ให้เป็นมาตรการเร่งด่วนที่เกี่ยวข้องกับความปลอดภัยของชีวิตของประชาชนที่ใช้ทางข้ามถนนตลอดจนการขับขี่และสัญจรในชีวิตประจําวัน ทั้งนี้ นายกรัฐมนตรี ยังได้เน้นย้ําในที่ประชุม ครม. ให้ทุกฝ่ายจริงจังกับการแก้ปัญหา เพื่อไม่ให้เกิดความสูญเสียขึ้นอีก ซึ่งต้องอาศัยความร่วมมือจากทุกคน ทั้งการรักษาวินัยจราจร การบังคับใช้กฎหมาย การนําเอาเทคโนโลยีวิศวกรรมจราจรมาใช้ ตลอดจนการสร้างจิตสํานึกให้กับผู้ใช้รถใช้ถนน เพื่อทําให้ทางข้ามและทางเท้าตลอดจนถนนเป็นพื้นที่ปลอดภัยสําหรับคนไทยทุกคน
มาตรการป้องกันอุบัติเหตุทางถนนจากกรณีจักรยานยนต์ชนคนข้ามถนนบริเวณทางข้าม ครอบคลุม ดังนี้
1) มาตรการด้านกฎหมาย : หาทางในการเพิ่มโทษแก่ผู้ฝ่าฝืนไม่ปฏิบัติตามกฎจราจร / การนําเทคโนโลยีมาใช้ในการสนับสนุนการบังคับใช้กฎหมายให้มีประสิทธิภาพ / การเร่งรัดให้มีการจัดข้อมูลทางอิเล็กทรอนิกส์เกี่ยวกับประวัติและการกระทําความผิดของผู้ได้รับใบอนุญาตขับขี่
2) มาตรการด้านถนน : ให้จัดทํามาตรฐานทางข้ามที่ปลอดภัย / เสนอให้มีการสํารวจวิศวกรรมจราจรบริเวณทางข้ามทั่วประเทศ/ การปรับปรุงวิศวกรรมจราจรบริเวณทางข้ามให้มีความปลอดภัย
3) มาตรการด้านผู้ใช้รถใช้ถนน : ให้สร้างการรับรู้เกี่ยวกับการข้ามถนนที่ปลอดภัยให้กับประชาชนทุกกลุ่ม/ พัฒนาหลักสูตรและสื่อการเรียนการสอน ที่เน้นให้ความรู้ เสริมสร้างทักษะเกี่ยวกับการข้ามถนนที่ปลอดภัยทุกช่วงวัย/ ให้ความสําคัญในการสร้างการรับรู้การข้ามถนนที่ปลอดภัยกับนักเรียน นักศึกษา ทั้งในรูปแบบการจัดทําสื่อสร้างสรรค์และรูปแบบออนไลน์
ทั้งนี้ ศูนย์อํานวยการความปลอดภัยทางถนน มอบหมายคณะอนุกรรมการด้านการรณรงค์ประชาสัมพันธ์ เร่งสร้างจิตสํานึกและความตระหนักในการใช้รถใช้ถนน โดยเฉพาะผู้ขับขี่ให้มีจิตสํานึกและตระหนักถึงความสูญเสียที่อาจจะเกิดขึ้น จากการขับรถที่ไม่มีวินัยและไม่ปฏิบัติตามกฎหมายกําหนด
“นายกรัฐมนตรีสั่งการในที่ประชุมฯ และกําชับให้ทุกฝ่ายดําเนินการอย่างจริงจัง เพื่อป้องกันไม่ให้เกิดความสูญเสียขึ้นอีก โดยเน้นย้ําว่าทุกฝ่ายต้องร่วมมือกัน ทั้งการบังคับใช้กฎหมายที่จริงจัง การรักษาวินัยจราจร การนําเทคโนโลยีวิศวกรรมจราจรมาปรับใช้ รวมไปถึงการสร้างจิตสํานึกกับผู้ใช้รถใช้ถนน เพื่อให้เกิดความปลอดภัยแก่คนไทยทุกคน” นายธนกร กล่าว
--------------------------
รัฐบาลไทย-ข่าวทำเนียบรัฐบาล-รอง นรม.พล.อ.ประวิตรฯ อวยพรปีใหม่ พร้อมขอบคุณคณะกรรมการ กกท. และคณะกรรมการโอลิมปิคแห่งประเทศไทยฯ ที่ร่วมกันทำงานเพื่อประเทศชาติ ประชาชน ทำให้วงการกีฬาไทยมีความก้าวหน้า
วันพฤหัสบดีที่ 30 ธันวาคม 2564
รอง นรม.พล.อ.ประวิตรฯ อวยพรปีใหม่ พร้อมขอบคุณคณะกรรมการ กกท. และคณะกรรมการโอลิมปิคแห่งประเทศไทยฯ ที่ร่วมกันทํางานเพื่อประเทศชาติ ประชาชน ทําให้วงการกีฬาไทยมีความก้าวหน้า
รอง นรม.พล.อ.ประวิตรฯ อวยพรปีใหม่ พร้อมขอบคุณคณะกรรมการ กกท. และคณะกรรมการโอลิมปิคแห่งประเทศไทยฯ ที่ร่วมกันทํางานเพื่อประเทศชาติ ประชาชน ทําให้วงการกีฬาไทยมีความก้าวหน้า
วันนี้ (29 ธันวาคม 2564) เวลา 09.00 น. ณ ห้องรับรอง 1 ตึกบัญชาการ 1 ทําเนียบรัฐบาล พลเอก ประวิตร วงษ์สุวรรณ รองนายกรัฐมนตรี ในฐานะประธานกรรมการคณะกรรมการการกีฬาแห่งประเทศไทย และประธานคณะกรรมการโอลิมปิกแห่งประเทศไทย ในพระบรมราชูปถัมภ์ ให้นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา นําคณะกรรมการการกีฬาแห่งประเทศไทย และคณะกรรมการโอลิมปิคแห่งประเทศไทยฯ เข้าพบ เพื่ออวยพรในโอกาสขึ้นปีใหม่ พ.ศ. 2565 โดยมี พลตรี จารึก อารีราชการัณย์ ประธานกิตติมศักดิ์คณะกรรมการโอลิมปิคแห่งประเทศไทยฯ นายธรรมนูญ หวั่งหลี ศาสตราจารย์ (พิเศษ) เจริญ วรรธนะสิน รองประธานกรรมการ คณะกรรมการโอลิมปิคแห่งประเทศไทยฯ และ พลเอก วิชญ์ เทพหัสดิน ณ อยุธยา เลขาธิการคณะกรรมการโอลิมปิคแห่งประเทศไทยฯ และเจ้าหน้าที่จากหน่วยงานที่เกี่ยวข้อง เข้าร่วมด้วย โดยรัฐมนตรีว่าการกระทรวงการท่องเที่ยวและกีฬา ได้กล่าวขอบคุณรองนายกรัฐมนตรี ที่ได้มีความกรุณาและความปรารถนาดีต่อการกีฬาแห่งประเทศไทย คณะกรรมการโอลิมปิคแห่งประเทศไทยฯ และสมาคมกีฬาต่าง ๆ เป็นผลให้วงการการกีฬาไทยมีการพัฒนา เจริญก้าวหน้าขึ้นอย่างที่สัมผัสได้ตามลําดับ ทั้งนี้ รัฐมนตรีว่าการกระทรวงการท่องเที่ยวและกีฬา ได้เป็นผู้นํากล่าวอวยพรปีใหม่ 2565 ขอให้ พลเอก ประวิตร วงษ์สุวรรณ รองนายกรัฐมนตรี มีสุขภาพแข็งแรง มีจิตใจที่เข้มแข็งเพื่อนําวงการกีฬาไทยให้เจริญก้าวหน้าทั้งในประเทศและในระดับโลก
โอกาสนี้ รองนายกรัฐมนตรี ได้กล่าวขอบคุณรัฐมนตรีว่าการกระทรวงการท่องเที่ยวและกีฬา คณะผู้บริหารการกีฬาแห่งประเทศไทย และคณะผู้บริหารคณะกรรมการโอลิมปิคแห่งประเทศไทยฯ ที่ได้ทํางานร่วมกันเป็นอย่างดีเพื่อประเทศชาติ เพื่อประชาชนไทย ตลอด 4 ปีที่ผ่านมา ทําให้วงการกีฬาของประเทศไทยมีความก้าวหน้าเป็นอย่างยิ่ง โดยการสนับสนุนการออกกําลังกาย และการแข่งขันกีฬาโอลิมปิคทุกประเภท ทําให้การแข่งขันกีฬาโอลิมปิคที่ผ่านมามีความก้าวหน้าเป็นอย่างยิ่ง และหวังอย่างยิ่งว่า การกีฬาของประเทศไทยจะเจริญรุ่งเรืองมีความก้าวหน้าต่อไป ด้วยความร่วมมือร่วมใจของทุกคน พร้อมกันนี้ รองนายกรัฐมนตรียังได้กล่าวอวยพรปีใหม่ ให้ทุกคนมีสุขภาพที่สมบูรณ์ มีจิตใจที่เข้มแข็ง มีความสุขและความสําเร็จตลอดปี 2565 และตลอดไป
---------------------------
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรี เป็นห่วงหลังพบแนวโน้มพฤติกรรมป้องกันโควิดลดลง วอนประชาชน "อย่าการ์ดตก" สวมหน้ากากอนามัย เว้นระยะห่าง ล้างมือ
วันศุกร์ที่ 15 กรกฎาคม 2565
โฆษกรัฐบาลเผย นายกรัฐมนตรี เป็นห่วงหลังพบแนวโน้มพฤติกรรมป้องกันโควิดลดลง วอนประชาชน "อย่าการ์ดตก"  สวมหน้ากากอนามัย เว้นระยะห่าง ล้างมือ
โฆษกรัฐบาลเผย นายกรัฐมนตรี เป็นห่วงหลังพบแนวโน้มพฤติกรรมป้องกันโควิดลดลง วอนประชาชน "อย่าการ์ดตก"  สวมหน้ากากอนามัย เว้นระยะห่าง ล้างมือ  ขณะที่ WHO ชี้ 2 สัปดาห์ที่ผ่านมา ตัวเลขผู้ติดเชื้อทั่วโลกสูงขี้น 30%
วันนี้ (15 กรกฎาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยข้อมูลการสํารวจอนามัยโพลของกรมอนามัย เปรียบเทียบระหว่างเดือนมิถุนายน และเดือนกรกฎาคม 2565 พบว่า ประชาชน มีแนวโน้มพฤติกรรมการป้องกันโรคโควิด-19 ลดลง โดยการเว้นระยะห่าง ลดลงจากจากร้อยละ 81.9 เป็นร้อยละ 78.7 การสวมหน้ากากในสถานที่สาธารณะ ลดลงจากร้อยละ 95.1 เป็นร้อยละ 94.8 และการล้างมือ ลดลงจากร้อยละ 89.7 เป็นร้อยละ 88.99 ขณะเดียวกันผู้อํานวยการใหญ่องค์การอนามัยโลก (WHO) ชี้โควิด-19 ยังไม่ถึงจุดสิ้นสุดการระบาด หลังช่วง 2 สัปดาห์ที่ผ่านมา ตัวเลขผู้ติดเชื้อทั่วโลกเพิ่มสูงขึ้นถึง 30% ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม จึงฝากเตือนประชาชนอย่าการ์ดตก เน้นปฏิบัติตามมาตรการของสาธารณสุข สวมหน้ากากอนามัยในพื้นที่เสี่ยง เว้นระยะห่าง ล้างมือ และเข้ารับการฉีดวัคซีน เพื่อไม่ให้สถานการณ์กลับไปรุนแรงอีก ทั้งนี้ กําชับกระทรวงสาธารณสุขติดตามและประเมินสถานการณ์ตลอดช่วงวันหยุดนี้อย่างใกล้ชิด
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 1,795 ราย จําแนกเป็น ผู้ป่วยในประเทศ 1,795 ราย ผู้ป่วยมาจากต่างประเทศ 0 ราย ผู้เสียชีวิต 23 ราย ผู้ที่กําลังรักษาตัว 24,043 ราย และมียอดผู้ที่หายป่วยกลับบ้านแล้ว 1,920 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,331,541 ราย จํานวนผู้ที่หายป่วยสะสมจํานวน 2,331,481 ราย จํานวนผู้ป่วยปอดอักเสบรักษาตัวอยู่ในโรงพยาบาล 789 ราย
รัฐบาลไทย-ข่าวทำเนียบรัฐบาล-กทพ. ยกเว้นค่าผ่านทางพิเศษของทางพิเศษ รวม 3 สายทาง ในวันที่ 3 มิถุนายน 2565
วันพฤหัสบดีที่ 2 มิถุนายน 2565
กทพ. ยกเว้นค่าผ่านทางพิเศษของทางพิเศษ รวม 3 สายทาง ในวันที่ 3 มิถุนายน 2565
...
​  การทางพิเศษแห่งประเทศไทย (กทพ.) กระทรวงคมนาคม ยกเว้นค่าผ่านทางพิเศษ รวม 3 สายทาง ได้แก่ ทางพิเศษเฉลิมมหานคร จํานวน 19 ด่าน ทางพิเศษศรีรัช จํานวน 31 ด่านทางพิเศษอุดรรัถยา จํานวน 10 ด่าน ในวันศุกร์ที่ 3 มิถุนายน 2565 (วันเฉลิมพระชนมพรรษาสมเด็จพระนางเจ้าฯ พระบรมราชินี) ซึ่งเป็นวันหยุดราชการประจําปีตามประกาศสํานักนายกรัฐมนตรี โดยเป็นไปตามนโยบายของรัฐบาลและกระทรวงคมนาคมที่ปรากฏในสัญญาสัมปทาน ฉบับแก้ไขใหม่ ระหว่าง กทพ. บริษัท ทางด่วนและรถไฟฟ้ากรุงเทพ จํากัด (มหาชน) (BEM) และ บริษัท ทางด่วนกรุงเทพเหนือ จํากัด (NECL) เพื่อเป็นการอํานวยความสะดวกในการเดินทางของประชาชนในวันหยุด และช่วยลดภาระค่าใช้จ่ายให้แก่ประชาชน รวมทั้งช่วยลดปัญหาจราจรติดขัดบริเวณหน้าด่านเก็บค่าผ่านทางพิเศษได้อีกด้วย
ทั้งนี้ ผู้ใช้ทางพิเศษสามารถสอบถามข้อมูลการเดินทาง สภาพการจราจร และขอความช่วยเหลือจากศูนย์บริการข้อมูลผู้ใช้ทางพิเศษ EXAT Call Center โทร 1543 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ กำชับ ดูแลประชาชนทุกกลุ่มอย่างเต็มความสามารถ ควบคู่กับการควบคุมการแพร่ระบาด แจงเงินช่วยเหลือผู้ประกันตน ม.33 ใน 16 จังหวัด โอนแล้วกว่า 600 ล้าน
วันพุธที่ 25 สิงหาคม 2564
โฆษกรัฐบาล เผย นายกฯ กําชับ ดูแลประชาชนทุกกลุ่มอย่างเต็มความสามารถ ควบคู่กับการควบคุมการแพร่ระบาด แจงเงินช่วยเหลือผู้ประกันตน ม.33 ใน 16 จังหวัด โอนแล้วกว่า 600 ล้าน
โฆษกรัฐบาล เผย นายกฯ กําชับ ดูแลประชาชนทุกกลุ่มอย่างเต็มความสามารถ ควบคู่กับการควบคุมการแพร่ระบาด แจงเงินช่วยเหลือผู้ประกันตน ม.33 ใน 16 จังหวัด โอนแล้วกว่า 600 ล้าน ส่วน ม.39 โอนแล้ว 5.6 พันล้าน ขณะที่ ม.40 รอรับระหว่าง 24 - 25 ส.ค. วันละ 2 ล้านคน
วันที่ 25 ส.ค.64 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงความคืบหน้าโครงการเยียวยานายจ้างและผู้ประกันตน ม. 33 ม. 39 และ ม. 40 ที่ได้รับผลกระทบจากสถานการณ์โควิด-19 ว่า เมื่อวันที่ 20 สิงหาคม 2564 ที่ผ่านมา กระทรวงแรงงาน โดยสํานักงานประกันสังคม ได้โอนเงินเยียวยาให้ผู้ประกันตน ม. 33 ลูกจ้างสัญชาติไทยคนละ 2,500 บาท ในพื้นที่ 16 จังหวัด (นครราชสีมา ระยอง ราชบุรี สระบุรี สุพรรณบุรี กาญจนบุรี ลพบุรี เพชรบูรณ์ ประจวบคีรีขันธ์ ปราจีนบุรี เพชรบุรี ตาก อ่างทอง นครนายก สมุทรสงคราม สิงห์บุรี) รวม 249,235 คน เป็นเงินกว่า 623 ล้านบาท ส่วนนายจ้างในพื้นที่ 16 จังหวัด ที่จะได้รับเงินเยียวยาให้กับลูกจ้างไม่เกิน 200 คน คนละ 3,000 บาท ตามเงื่อนไขที่ระบุไว้นั้น สํานักงานประกันสังคมกําลังทยอยตรวจสอบข้อมูลที่นายจ้างกรอกไว้ในระบบ E-Service และจะทําการโอนเข้าบัญชีที่ระบุไว้ทุกวันศุกร์
โฆษกรัฐบาล ยังกล่าวถึงเงินช่วยเหลือผู้ประกันตน ม. 39 และ ม. 40 ด้วยว่า เมื่อวันที่ 23 สิงหาคม 2564 สํานักงานประกันสังคม ได้เริ่มโอนเงินช่วยเหลือผู้ประกันตน ม. 39 ในพื้นที่ 13 จังหวัด (กรุงเทพฯ นครปฐม นนทบุรี ปทุมธานี สมุทรปราการ สมุทรสาคร นราธิวาส ปัตตานี ยะลา สงขลา ฉะเชิงเทรา ชลบุรี พระนครศรีอยุธยา) รวม 1.12 ล้านคน เป็นเงินกว่า 5.6 พันล้านบาท ส่วน ม. 40 ในพื้นที่ 13 จังหวัด มีจํานวน 4.5 ล้านคน ทําการโอนระหว่างวันที่ 24 - 25 สิงหาคม 2564 วันละ 2 ล้านคน จากนั้นวันที่ 26 สิงหาคม 2564 โอนที่เหลืออีก 5 แสนคน เป็นเงิน 22,482 ล้านบาท สําหรับกําหนดการโอนเงินให้ผู้ประกันตน ม.39 และ ม.40 ในกลุ่ม 16 จังหวัด (กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สิงห์บุรี สมุทรสงคราม สระบุรี สุพรรณบุรี และอ่างทอง) จํานวน 802,397 คน จะได้รับเงินเยียวยาตั้งแต่วันที่ 27 สิงหาคม 2564 เป็นต้นไป ทั้งนี้ ผู้ประกันตน ม. 33 ม. 39 และ ม. 40 ในพื้นที่ 13 จังหวัดล็อกดาวน์ จะได้รับเงินเยียวยา ระยะเวลา 2 เดือน ส่วนผู้ประกันตน ม. 33 ม. 39 และ ม. 40 ในพื้นที่ 16 จังหวัดที่ประกาศล็อกดาวน์ภายหลังจะได้รับเงินเยียวยา 1 เดือน ซึ่งผู้ประกันตนสามารถตรวจสอบสิทธิได้ที่เว็บไซต์สํานักงานประกันสังคม www.sso.go.th/eform_news
“พล.อ.ประยุทธ์ จันทร์โอชา นายกฯ และรมว.กลาโหม ห่วงใยพี่น้องประชาชนทุกคน ทุกกลุ่ม จึงกําชับให้หน่วยงานที่เกี่ยวข้อง ต้องดูแลประชาชนทุกกลุ่มอย่างเต็มความสามารถ เร่งหาหนทางเพื่อช่วยเหลือทางด้านเศรษฐกิจกับพี่น้องประชาชนทุกกลุ่ม โดยเฉพาะกลุ่มพ่อค้าแม่ค้า รวมถึงผู้ประกอบการขนาดกลาง และขนาดย่อมทั่วประเทศที่ได้รับผลกระทบอย่างหนักจากโควิด-19 ควบคู่ไปกับการควบคุมสถานการณ์การแพร่ระบาด ซึ่งรัฐบาลและหน่วยงานที่เกี่ยวข้องต่างทุ่มเทสรรพกําลังอย่างเต็มที่ในทุกๆ ด้าน เพื่อช่วยบรรเทาความเดือดร้อนของพี่น้องประชาชนที่เกิดขึ้นให้ได้มากที่สุด”โฆษกรัฐบาลกล่าว
รัฐบาลไทย-ข่าวทำเนียบรัฐบาล-นายกรัฐมนตรีฯ นั่งประธานการประชุมคณะกรรมการระดับชาติเพื่อเตรียมการจัดการประชุมผู้นำเขตเศรษฐกิจเอเปคและการประชุมที่เกี่ยวข้องฯ
วันจันทร์ที่ 8 สิงหาคม 2565
นายกรัฐมนตรีฯ นั่งประธานการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องฯ
นายกรัฐมนตรีฯ นั่งประธานการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕
เมื่อวันที่ ๘ สิงหาคม ๒๕๖๕ นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ร่วมด้วยนางสาวกัลยา ชินาธิวร ผู้อํานวยการกองการต่างประเทศ รักษาการในตําแหน่งที่ปรึกษาด้านต่างประเทศ เป็นผู้แทนปลัดกระทรวงดิจิทัลเพื่อเศรษฐกิจและสังคม ในฐานะกรรมการ เข้าร่วมการประชุมคณะกรรมการระดับชาติเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕ ครั้งที่ ๑/๒๕๖๕ ผ่านระบบการประชุมทางไกล ณ ห้องประชุม MDES1 ชั้น ๙ กระทรวงดิจิทัลเพื่อเศรษฐกิจและสังคม โดยมีนายกรัฐมนตรี พลเอก ประยุทธ์ จันทร์โอชา เป็นประธานการประชุมฯ
ทั้งนี้การประชุมดังกล่าวได้จัดขึ้นเพื่อพิจารณาความก้าวหน้าของการเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้อง ในช่วงที่ประเทศไทยเป็นเจ้าภาพจัดการประชุมเอเปค ปี พ.ศ. ๒๕๖๕ ประกอบด้วย ด้านสารัตถะ ด้านพิธีการและอํานวยการ และด้านประชาสัมพันธ์ โดยที่ประชุมได้มีการหารือประเด็นสําคัญ ได้แก่ การติดตามความก้าวหน้าของผลลัพธ์ที่เป็นรูปธรรม (Key Deliverables) ตลอดจนข้อริเริ่ม/โครงการภายใต้แต่ละประเด็นสําคัญที่จะผลักดันในระหว่างการเป็นเจ้าภาพเอเปคของไทย กําหนดการการประชุมสําคัญของเอเปค ปี ๒๕๖๕ เป็นต้น
***********************
รัฐบาลไทย-ข่าวทำเนียบรัฐบาล-กรมการขนส่งทางราง กระทรวงคมนาคม ลงพื้นที่ตรวจวัดคุณภาพเสียง
วันอังคารที่ 17 สิงหาคม 2564
กรมการขนส่งทางราง กระทรวงคมนาคม ลงพื้นที่ตรวจวัดคุณภาพเสียง
เพื่อลดผลกระทบต่อประชาชน
กรมการขนส่งทางราง นําโดยผู้อํานวยการกองมาตรฐานความปลอดภัยและบํารุงทาง พร้อมเจ้าหน้าที่กรมการขนส่งทางราง ลงพื้นที่วัดค่าระดับเสียงการเดินรถไฟฟ้าชานเมือง(สายสีแดง) ช่วงบางซ่อน-ตลิ่งชัน หลังจากที่กรมการขนส่งทางรางได้รับเรื่องร้องเรียนเรื่องเสียงจากการเดินรถจากประชาชนที่อยู่บริเวณใกล้เคียงทางรถไฟชานเมือง (สายสีแดง)โดยมี ผู้อํานวยการฝ่ายควบคุมการเดินรถ บริษัท รถไฟฟ้า ร.ฟ.ท. จํากัด (รฟฟท.) และเจ้าหน้าที่ รฟฟท. ร่วมดําเนินการตรวจวัดเสียงด้วยเครื่องมือตรวจวัด บริเวณนอกขบวนรถไฟฟ้าขณะวิ่งและที่บ้านประชาชนผู้ร้องเรียน เพื่อหาวิธีลดผลกระทบจากเสียง โดยจากการหารือร่วมกันระหว่าง ขร. และ รฟฟท. สรุปวิธีการ ได้ดังนี้
1. รฟฟท. ปรับแผนการฝึกซ้อมการเดินรถจากเดิมหลังสิ้นสุดการให้บริการจนถึงเวลา 04.00 น. เป็นฝึกซ้อมการเดินรถไม่เกิน เวลา 24.00 น.
2. รฟฟท.กําชับให้พนักงานควบคุมรถไฟฟ้าใช้แตรเฉพาะเท่าที่จําเป็น
3. รฟท.พิจารณาดําเนินการติดตั้งกําแพงกันเสียงบริเวณที่มีชุมชนใกล้เขตทางรถไฟ
เพื่อลดผลกระทบทางเสียงให้กับประชาชน
4. รฟท. พิจารณาดําเนินการปิดทางลักผ่าน/ติดตั้งรั้วกั้นเพื่อป้องกันผู้บุกรุกเข้ามาในเขตการเดินรถ ซึ่งมีความเสี่ยงอันตรายต่อการเดินรถ และทําให้ต้องมีการใช้แตร
5.รฟท. และ รฟฟท. ดําเนินการตรวจสอบและซ่อมบํารุงทางให้อยู่ในสภาพที่ดีเพื่อลดผลกระทบทางเสียงโดยเฉพาะอย่างยิ่งบริเวณทางโค้ง
ทั้งนี้ กรมการขนส่งทางรางจะสรุปรายงานกระทรวงคมนาคมเพื่อมอบหมายให้หน่วยงาน
ที่เกี่ยวข้องรับไปดําเนินการต่อไป และแจ้งผู้ร้องเรียนทราบผลการดําเนินงานในเบื้องต้นด้วย
รัฐบาลไทย-ข่าวทำเนียบรัฐบาล-การฟื้นฟูเยียวยาด้านการท่องเที่ยว ในสถานการณ์โควิด-19
วันจันทร์ที่ 21 กุมภาพันธ์ 2565
การฟื้นฟูเยียวยาด้านการท่องเที่ยว ในสถานการณ์โควิด-19
วันศุกร์ที่ 18 กุมภาพันธ์ 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลเร่งช่วยเหลือเยียวยาผู้ประกอบการด้านการท่องเที่ยวอย่างต่อเนื่อง โดยเสริมสภาพคล่อง ด้วยสินเชื่อดอกเบี้ยต่ํารวมกว่า 1.5 แสนล้านบาท เช่น โครงการ Soft Loan ออมสินฟื้นฟูท่องเที่ยวไทย ซึ่งขอสินเชื่อได้ถึง 30 ก.ย.65 การลดภาระค่าใช้จ่าย โดยลดการวางหลักประกันเหลือร้อยละ 30 การเตรียมความพร้อมเปิดประเทศและกระตุ้นการท่องเที่ยว เช่น งานท่องเที่ยวจับคู่กู้เศรษฐกิจ การทําข้อเสนอเชิงนโยบายเพื่อฟื้นฟูและเตรียมพร้อมธุรกิจอุตสาหกรรมท่องเที่ยว การทํามาตรฐานความปลอดภัยด้านสุขอนามัย การส่งเสริมการท่องเที่ยวในประเทศและการเปิดรับนักท่องเที่ยวต่างชาติ โดยคาดว่าการท่องเที่ยวปี 2565 จะสร้างรายได้รวมกว่า 6 แสนล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-การท่าเรือแห่งประเทศไทย จัดพิธีลงนามบันทึกข้อตกลง ร่วมกับองค์กรต่อต้านคอร์รัปชัน (ประเทศไทย)
วันอังคารที่ 23 สิงหาคม 2565
การท่าเรือแห่งประเทศไทย จัดพิธีลงนามบันทึกข้อตกลง ร่วมกับองค์กรต่อต้านคอร์รัปชัน (ประเทศไทย)
...
วันนี้ (23 สิงหาคม 2565) ตามนโยบายรัฐบาลโดยนายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม ให้การท่าเรือแห่งประเทศไทย (กทท.) กระทรวงคมนาคม เพิ่มขีดความสามารถในการให้บริการและดําเนินการด้วยความโปร่งใส โดย กทท. ร่วมกับองค์กรต่อต้านคอร์รัปชัน (ประเทศไทย) จัดพิธีลงนามข้อตกลงคุณธรรม (Integrity Pact) และหนังสือการรักษาข้อมูลเป็นความลับและไม่มีส่วนได้ส่วนเสีย โครงการจ้างเหมาต่อเรือขุดแบบยุ้งดิน ขนาดความจุไม่น้อยกว่า 2,500 ลูกบาศก์เมตร (ทดแทนเรือสันดอน 7) จํานวน 1 ลํา โดยมีนายเกรียงไกร ไชยศิริวงศ์สุข ผู้อํานวยการ กทท. และนาวาเอก ชุมพล พรหมประสิทธิ์ หัวหน้าคณะสังเกตการณ์จากองค์กรต่อต้านคอร์รัปชัน (ประเทศไทย) พร้อมด้วยนายสมศักดิ์ ศรีสมทรัพย์ และนายวัฒนพงศ์ วิศวชัยวัฒน์ ผู้สังเกตการณ์ฯ ร่วมลงนามในข้อตกลงฯ โดยมีผู้บริหารและพนักงาน กทท. ผู้แทนกรมเจ้าท่า ผู้บริหารองค์กรต่อต้านคอร์รัปชัน (ประเทศไทย) ผู้สังเกตการณ์จากกรมบัญชีกลาง เข้าร่วมพิธีฯ ณ ห้องประชุม 1601 อาคารที่ทําการ กทท.
สําหรับพิธีลงนามข้อตกลงดังกล่าวมีวัตถุประสงค์เพื่อให้การดําเนินงานด้านโลจิสติกส์ขององค์กร มีความพร้อมในทุก ๆ ด้าน การดูแลเส้นทางการเข้าออกของเรือสินค้าทั้งบริเวณร่องน้ําทางเดินเรือท่าเรือแหลมฉบัง และบริเวณร่องน้ําสันดอนเจ้าพระยาเป็นไปตามเกณฑ์มาตรฐานที่กําหนด และแสดงให้เห็นว่าโครงการจ้างเหมาดังกล่าวมีความโปร่งใสและเป็นธรรมปลอดจากความทุจริตหรือการกระทําโดยมิชอบทั้งปวง พร้อมทั้งดูแลให้มีความปลอดภัยอยู่ตลอดเวลา ซึ่งจําเป็นต้องมีการใช้เครื่องมือที่ถูกประเภทและมีความพร้อมต่อการใช้งาน ซึ่งจะก่อให้เกิดประสิทธิภาพและประสิทธิผลสูงที่สุดต่อประเทศชาติและผู้ใช้งานได้อย่างแท้จริงตามยุทธศาสตร์ด้านการพัฒนาขีดความสามารถในการแข่งขันของท่าเรือ ในการมุ่งสู่มาตรฐานท่าเรือชั้นนําระดับโลก พร้อมการให้บริการด้านโลจิสติกส์ที่เป็นเลิศ เพื่อการเติบโตอย่างยั่งยืนในปี 2573 ในการยกระดับท่าเรือ World Class Gateway Port
รัฐบาลไทย-ข่าวทำเนียบรัฐบาล-สธ. เผย รพ.บุษราคัมรับผู้ป่วยต่อเนื่อง ขณะนี้รักษาผู้ป่วยหายแล้ว 1,425 ราย
วันพุธที่ 16 มิถุนายน 2564
สธ. เผย รพ.บุษราคัมรับผู้ป่วยต่อเนื่อง ขณะนี้รักษาผู้ป่วยหายแล้ว 1,425 ราย
กระทรวงสาธารณสุข เผยโรงพยาบาลบุษราคัมรับผู้ป่วยกลุ่มสีเหลืองจากกทม. และปริมณฑล ต่อเนื่อง  ขณะนี้รักษาผู้ป่วยหายแล้ว 1,425 ราย คิดเป็นร้อยละ 58 ของผู้ป่วยทั้งหมด
วันนี้ (16 มิถุนายน 2564) นายแพทย์เกียรติภูมิ วงศ์รจิต ปลัดกระทรวงสาธารณสุข เผยว่า โรงพยาบาลบุษราคัม ภายหลังเปิดให้บริการดูแลรักษาผู้ป่วยโควิดโดยเฉพาะผู้ป่วยกลุ่มสีเหลือง จากพื้นที่กรุงเทพและปริมณฑล ให้มีจํานวนเตียงรองรับผู้ป่วยอาการหนักได้อย่างต่อเนื่อง ข้อมูลล่าสุด เมื่อวันที่ 15 มิถุนายน 2564 เวลา 23.00 น. มีผู้ป่วยเข้ารับการรักษา รวม 2,454 ราย รักษาหายกลับบ้านได้แล้ว 1,425 ราย คิดเป็นร้อยละ 58 ของผู้ป่วยทั้งหมด ยังอยู่ระหว่างรักษา 914 ราย ซึ่งในจํานวนนี้เป็นผู้ป่วยกลุ่มสีเหลืองอ่อน 611 ราย และกลุ่มสีเหลือง 303 ราย ในส่วนผู้ป่วยอาการหนัก หรือมีอาการปอดอักเสบที่ต้องใช้เครื่องช่วยหายใจ ส่งต่อรักษา115 ราย ซึ่งขณะนี้สถานการณ์ในเขตกทม. พบว่ามีการบริหารจัดการรับ-ส่ง และดูแลผู้ป่วยในสังกัดได้คล่องตัวมากขึ้นดังนั้นโรงพยาบาลบุษราคัมจึงประสานและรับส่งต่อผู้ป่วยจากเขตปริมณฑลที่ยังคงพบการระบาดต่อเนื่อง เช่น จ.นนทบุรี สมุทรปราการ ปทุมธานี เป็นต้น เพื่อช่วยลดความแออัดและแบ่งเบาภารกิจของโรงพยาบาลใหญ่และโรงพยาบาลสนามในพื้นที่
สําหรับทีมสุขภาพจิตเอ็มแคท (MCATT) ได้มีการเฝ้าระวังประเมินสุขภาพจิตในผู้ป่วยที่เข้ามารับการรักษาเพื่อประเมินสถานการณ์ สภาพปัญหาผลกระทบทางจิตใจ นําไปวางแผนการดูแลอย่างเหมาะสม โดยตั้งแต่ วันที่ 14 – 15 มิถุนายน 2564 พบผู้ป่วยที่ต้องได้รับการปรึกษา จํานวน 161 ราย โดยส่วนใหญ่ มีอาการนอนไม่หลับ วิตกกังวล โดยเฉพาะอาการทางกาย เช่น กลัวไม่หายจากโรค กลัวเสียชีวิต เป็นต้น และต้องมีการปรับตัวเนื่องจากเปลี่ยนสถานที่นอน รวมถึงมีการสูญเสียบุคคลอันเป็นที่รัก จึงทําให้เกิดความเครียด นอกจากนี้ยังพบผู้ป่วยบางรายมีประวัติจิตเวช และขาดยารักษาต่อเนื่อง ทางทีมสุขภาพจิตจึงได้ประเมินสถานการณ์และส่งต่อไปรักษาที่โรงพยาบาลศรีธัญญา เพื่อให้ได้รับการดูแลที่เหมาะสมต่อไป
“ขอให้กําลังใจผู้ป่วยที่เข้ารับการรักษาทุกราย เมื่อมารักษาที่โรงพยาบาลบุษราคัมแห่งนี้ จะได้รับการดูแลอย่างเต็มที่ เพราะเป็นโรงพยาบาลที่รองรับและดูแลเฉพาะผู้ป่วยโควิด มีความพร้อมทั้งด้านสถานที่ เครื่องมือ อุปกรณ์บุคลากร เจ้าหน้าที่ที่ปฏิบัติงาน แม้เป็นผู้ป่วยต่างชาติก็จะมีล่าม คอยให้ความช่วยเหลือ” นายแพทย์เกียรติภูมิกล่าว
***********************************16 มิถุนายน 2564
รัฐบาลไทย-ข่าวทำเนียบรัฐบาล-รัฐมนตรีว่าการการกระทรวงยุติธรรม เปิดห้องหารือ ประธานคณะกรรมการมรรยาททนายความ หลังมีคนร้องปมเลือกตั้งนายกสภาทนายความ ถูกเลื่อน แจง วันเลือกตั้งเดิม
วันพุธที่ 1 มิถุนายน 2565
รัฐมนตรีว่าการการกระทรวงยุติธรรม เปิดห้องหารือ ประธานคณะกรรมการมรรยาททนายความ หลังมีคนร้องปมเลือกตั้งนายกสภาทนายความ ถูกเลื่อน แจง วันเลือกตั้งเดิม
รัฐมนตรีว่าการการกระทรวงยุติธรรม เปิดห้องหารือ ประธานคณะกรรมการมรรยาททนายความ หลังมีคนร้องปมเลือกตั้งนายกสภาทนายความ ถูกเลื่อน แจง วันเลือกตั้งเดิม ถูกค้านจากคณะกรรมการเกินครึ่ง เหตุลงนามไม่ถูกต้อง เผย กําหนดวันเลือกตั้งใหม่แล้ว เป็นไปตามแนวปฎิบัติ ชี
วันที่ 1 มิถุนายน 2565 นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีได้รับเรื่องร้องเรียน การเลือกนายกและกรรมการสภาทนายความว่า ตนได้รับหนังสือร้องเรียน ในฐานะสภานายกพิเศษ แห่งพระราชบัญญัติทนายความ เรื่องการเลือกนายกและกรรมการสภาทนายความว่า หลังมีประกาศให้มีการเลือกตั้ง ตั้งแต่เดือนธันวาคม 2564 แต่ผ่านมานานแล้ว ยังไม่มีการเลือกตั้ง ตนจึงเชิญนายเกษม สรศักดิ์เกษม ประธานคณะกรรมการมรรยาททนายความ มาพูดคุยหารือถึงเรื่องนี้
นายสมศักดิ์ กล่าวต่อว่า จากการพูดคุย จึงได้รับทราบข้อเท็จจริงว่า ขณะนี้ ได้มีการประกาศให้มีการเลือกตั้งนายกสภาทนายความแล้ว ในวันที่ 28 สิงหาคม 2565 พร้อมมีการแต่งตั้งคณะกรรมการอํานวยการเลือกตั้ง จํานวน 17 คน โดยมีนายปัญญา จารุมาศ เป็นผู้อํานวยการเลือกตั้ง ซึ่งจะเป็นผู้กําหนดในส่วนของรายละเอียดวันรับสมัคร ขณะเดียวกัน จากการสอบถาม ยังทราบว่า การเลือกนายกสภาทนายความ เป็นไปตามแนวปฎิบัติ ที่เลือกก่อนครบวาระ 90 วัน ซึ่งจะครบวันที่ 8 กันยายน 2565 โดยจากการหารือ ทุกอย่างเป็นไปด้วยความเรียบร้อยแล้ว
“ที่ผ่านมาเกิดกรณี กําหนดวันเลือกตั้ง 24 เมษายน 2565 แต่ถูกคัดค้าน จากคณะกรรมการมรรยาททนายความ จํานวน 9 คน จาก 15 คน เพราะเห็นว่า การประกาศให้เลือกตั้ง ลงนามโดยประธานคณะกรรมการมรรยาททนายความคนเก่า ที่หมดวาระไป ตั้งแต่วันที่ 18 มีนาคม 2565 ไม่ได้รับความเห็นชอบจากคณะกรรมการในขณะนั้น จึงไม่ชอบด้วยกฎหมาย และต่อมา มีคําสั่งเพิกถอนออกไป ซึ่งเป็นการค้านกันเองในชุดเก่า ดังนั้น การกําหนดวันเลือกตั้งใหม่ ผมมองว่า ช่วงเวลาพอดีแล้ว เป็นไปตามกําหนด ซึ่งจากนี้ ผมก็ขอให้ทุกฝ่าย ติดตามการเลือกนายกสภาทนายความ ได้อย่างสบายใจแล้ว เพราะจากการหารือกับ ประธานคณะกรรมการมรรยาททนายความ คนปัจจุบัน แจงว่า ไม่มีปัญหาแล้ว” รมว.ยุติธรรม กล่าว
รัฐบาลไทย-ข่าวทำเนียบรัฐบาล-พม. เพิ่มมาตรการป้องกันการแพร่ระบาด หลังพบผู้ติดเชื้อโควิด-19 ในสถานสงเคราะห์เด็กอ่อนรังสิต จังหวัดปทุมธานี
วันพุธที่ 30 มิถุนายน 2564
พม. เพิ่มมาตรการป้องกันการแพร่ระบาด หลังพบผู้ติดเชื้อโควิด-19 ในสถานสงเคราะห์เด็กอ่อนรังสิต จังหวัดปทุมธานี
พม. เพิ่มมาตรการป้องกันการแพร่ระบาด หลังพบผู้ติดเชื้อโควิด-19 ในสถานสงเคราะห์เด็กอ่อนรังสิต จังหวัดปทุมธานี
วันที่ 24 มิ.ย. 64เวลา 18.00 น. ที่กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.)เปิดเผยว่า จากสถานการณ์การแพร่ระบาดของโรคติดเชื้อไวรัสโคโรนา (โควิด-19) ระลอกใหม่ และพบผู้ติดเชื้อในสถานสงเคราะห์เด็กอ่อนรังสิต จังหวัดปทุมธานี นั้น พบว่าข้อมูลล่าสุด ณ วันที่ 24 มิถุนายน 2564 มีผู้ติดเชื้อจํานวน 44 คน ซึ่งในจํานวนนี้เป็นเด็กในความอุปการะ จํานวน 33 คนและเป็นเจ้าหน้าที่ผู้ดูแลจํานวน 11 คน ซึ่งขณะนี้เด็กและเจ้าหน้าที่ที่ติดเชื้อทั้งหมดได้เข้ารับการรักษาที่โรงพยาบาลในพื้นที่เรียบร้อยแล้ว และจะมีการตรวจคัดกรองเด็กในความอุปการะที่เหลืออีกจํานวน 127 คน จากจํานวนเด็กทั้งหมด 167 คน ในวันที่ 25 มิถุนายน 2564 ซึ่งก่อนหน้านี้ได้มีการตรวจคัดกรองไปแล้ว 40 คน ทั้งนี้ กระทรวงการพัฒนาสังคมและความมั่นคงของมนุษย์ (พม.) โดยกรมกิจการเด็กและเยาวชน (ดย.) และหน่วยงานที่เกี่ยวข้องในพื้นที่ ได้วางมาตรการในการป้องกันไม่ให้เกิดการแพร่ระบาดเพิ่มในสถานสงเคราะห์ฯ โดยงดการเข้า-ออกสถานสงเคราะห์ฯของเจ้าหน้าที่และบุคคลภายนอก และให้กักตัวเจ้าหน้าที่ที่มีความเสี่ยงสูง จํานวน 14 วัน นับตั้งแต่วันพบเชื้อ
นางพัชรีกล่าวว่า สําหรับที่ผ่านมากระทรวง พม. โดย ดย. ได้ดําเนินการตามมาตรการของกระทรวงสาธารณสุขในการป้องกันการแพร่ระบาดของโรคโควิด-19 อย่างเคร่งครัด เช่น การเว้นระยะห่างทางสังคม อย่างน้อย 1 เมตร สวมหน้ากากอนามัย หรือหน้ากากผ้า ทุกครั้ง ล้างมือด้วยสบู่หรือเจลแอลกอฮอล์ หลีกเลี่ยงการสัมผัสกับสิ่งของสาธารณะโดยตรง มีการฉีดพ่นทําความสะอาดอาคารสถานที่ในสถานสงเคราะห์เป็นประจํา ห้ามบุคคลภายนอกเข้า-ออกสถานสงเคราะห์ มีจุดตรวจคัดกรองเจ้าหน้าที่ผู้ปฏิบัติงาน เป็นต้น ถึงแม้กระทรวง พม. จะมีมาตรการอย่างเคร่งครัดมาโดยตลอด ห้ามบุคคลภายนอก เข้ามาทํากิจกรรมและมาบริจาค สิ่งของ แต่ยังมีผู้นําเชื้อมาแพร่ระบาด ทั้งนี้จะมีการเข้มงวดให้ทุกส่วนที่เกี่ยวข้องปฏิบัติตามมาตรการอย่างเคร่งครัดเพื่อเป็นการปิดช่องทางให้รัดกุมมากยิ่งขึ้นที่จะป้องกันไม่ให้เกิดการแพร่ระบาดสําหรับกลุ่มเป้าหมายที่เป็นผู้รับที่อยู่ใน สถานรองรับอื่นๆของกระทรวง พม. ทั้งเด็ก เยาวชน คนพิการ และผู้สูงอายุ คนไร้ที่พึ่ง ที่อยู่ในความดูแลของกระทรวง พม. อย่างเข้มงวดต่อไป
รัฐบาลไทย-ข่าวทำเนียบรัฐบาล-รมว.พม. เปิดงาน “ICONSIAM WORLD OF GIFTS 2021” นำงานฝีมือกลุ่มเปราะบางร่วมจำหน่ายเป็นของขวัญปีใหม่ 2565
วันศุกร์ที่ 3 ธันวาคม 2564
รมว.พม. เปิดงาน “ICONSIAM WORLD OF GIFTS 2021” นํางานฝีมือกลุ่มเปราะบางร่วมจําหน่ายเป็นของขวัญปีใหม่ 2565
รมว.พม. เปิดงาน “ICONSIAM WORLD OF GIFTS 2021” นํางานฝีมือกลุ่มเปราะบางร่วมจําหน่ายเป็นของขวัญปีใหม่ 2565
เมื่อวันที่ 2 ธ.ค. 64 เวลา 17.30 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงาน “ICONSIAM WORLD OF GIFTS 2021” เพื่อรวบรวมผลิตภัณฑ์สําหรับเป็นของขวัญของฝากในช่วงเทศกาลส่งท้ายปีเก่า 2564 ต้อนรับปีใหม่ 2565 โดยบริษัท ไอคอนสยาม จํากัด ได้สนับสนุนพื้นที่โดยไม่คิดค่าใช้จ่าย ให้กับกระทรวง พม. นําผลิตภัณฑ์สินค้าของกลุ่มเปราะบางและกลุ่มอาชีพของคนพิการ ผู้สูงอายุ เด็ก เยาวชน สตรี และผู้ด้อยโอกาส มาร่วมจําหน่ายภายในงาน พร้อมทั้งเยี่ยมชมบูธผลิตภัณฑ์สินค้าของหน่วยงานในสังกัดกระทรวง พม. รวมทั้งบูธของผู้ประกอบการ ทั้งนี้ มีคณะผู้บริหารกระทรวง พม. และ คุณสุพจน์ ชัยวัฒน์ศิริกุล กรรมการผู้จัดการ บริษัท ไอคอนสยาม จํากัด เข้าร่วมงาน ณ พื้นที่เจริญนคร ฮอลล์ ชั้น M ไอคอนสยาม ถนนเจริญนคร กรุงเทพฯ
นายจุติ กล่าวว่า กระทรวงการพัฒนาสังคมและความมั่นคงของมนุษย์ (พม.) ให้ความสําคัญกับการส่งเสริม สนับสนุน และพัฒนาคุณภาพชีวิตประชาชนกลุ่มเป้าหมายทุกช่วงวัย โดยมีการจัดบริการด้านการพัฒนาอาชีพ ตั้งแต่กระบวนการฝึกทักษะ พัฒนาความรู้ด้านเทคโนโลยี ความรู้ด้านการประกอบธุรกิจ ตลอดจนส่งเสริมช่องทางการตลาด เพื่อมุ่งหวังในการสร้างอาชีพ มีรายได้ที่มั่นคง สามารถดูแลตนเองและครอบครัวในระยะยาว เป็นการพัฒนาคุณภาพชีวิตที่ดีอย่างยั่งยืน อีกทั้งได้ให้ความสําคัญกับการบูรณาการความร่วมมือกับภาคีเครือข่ายทุกภาคส่วนทั้งภาครัฐ ภาคเอกชน และภาคประชาสังคม เพื่อระดมทรัพยากรของแต่ละหน่วยงานมาร่วมแบ่งปันและจัดบริการที่มีคุณภาพ ตอบสนองกับความต้องการของประชาชนกลุ่มเป้าหมาย
นายจุติ กล่าวเพิ่มเติมว่า สําหรับงาน ICONSIAM WORLD OF GIFTS 2021 ในครั้งนี้ เป็นความร่วมมือกันระหว่างทุกภาคีเครือข่าย โดยเฉพาะบริษัท ไอคอนสยาม จํากัด ที่ต้องการส่งเสริมและสนับสนุนผลิตภัณฑ์สินค้าของคนไทย รวมทั้งกลุ่มเปราะบางในความดูแลของกระทรวง พม. ซึ่งจะช่วยกระตุ้นเศรษฐกิจภายในประเทศ ด้วยการรวบรวมและนําผลิตภัณฑ์สินค้าจากทั่วทุกภาคในประเทศมาจัดจําหน่ายเพื่อให้ประชาชนทั่วไปได้เลือกซื้อเป็นของขวัญ ของฝาก ในช่วงเทศกาลปีใหม่ 2565 ทั้งนี้ ขอเชิญชวนเข้าร่วมงาน ตั้งแต่วันนี้ถึงวันที่ 2 มกราคม 2565 โดยสามารถเลือกซื้อผลิตภัณฑ์สินค้าของกลุ่มเปราะบาง ดังนี้ 1) กรมกิจการผู้สูงอายุ (ผส.) และกรมส่งเสริมและพัฒนาคุณภาพชีวิตคนพิการ (พก.) วันที่ 1 – 11 ธ.ค. 2564 2) กรมพัฒนาสังคมและสวัสดิการ (พส.) และการเคหะแห่งชาติ (กคช.) วันที่ 12 - 22 ธ.ค. 2564 3) กรมกิจการเด็กและเยาวชน (ดย.) และกรมกิจการสตรีและสถาบันครอบครัว (สค.) วันที่ 23 ธ.ค. 2564 – 2 ม.ค. 2565
รัฐบาลไทย-ข่าวทำเนียบรัฐบาล-ครม.ไฟเขียวกบข.เพิ่มสัดส่วนการลงทุนในต่างประเทศไม่เกินร้อยละ 60 จากเดิมไม่เกินร้อยละ 40
วันอังคารที่ 11 มกราคม 2565
ครม.ไฟเขียวกบข.เพิ่มสัดส่วนการลงทุนในต่างประเทศไม่เกินร้อยละ 60 จากเดิมไม่เกินร้อยละ 40
ครม.ไฟเขียวกบข.เพิ่มสัดส่วนการลงทุนในต่างประเทศไม่เกินร้อยละ 60 จากเดิมไม่เกินร้อยละ 40
วันที่ 11 มกราคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)อนุมัติหลักการร่างกฎกระทรวงกําหนดหลักเกณฑ์และวิธีการจัดการเงินของกองทุนบําเหน็จบํานาญข้าราชการ(ฉบับที่..) พ.ศ. .... ตามที่กระทรวงการคลังเสนอ ซึ่งมีสาระสําคัญเป็นการปรับเพิ่มสัดส่วนการลงทุนในต่างประเทศจากไม่เกินร้อยละ 40 เป็นไม่เกินร้อยละ 60 ของเงินกองทุนบําเหน็จบํานาญข้าราชการ(กบข.)เฉพาะในส่วนของแผนการลงทุนหลัก เพื่อเป็นการกระจายการลงทุนไปยังสินทรัพย์ที่มีความหลากหลายในต่างประเทศ และเพิ่มความยืดหยุ่นในการบริหารจัดการเงินของกบข. ให้สอดคล้องกับสภาวะการลงทุนและสภาพเศรษฐกิจที่เปลี่ยนแปลงไปในปัจจุบัน
อย่างไรก็ตาม การเพิ่มสัดส่วนการลงทุนในต่างประเทศ นอกจากจะทําให้สมาชิกมีโอกาสได้รับผลตอบแทนที่เพิ่มขึ้นแล้ว ยังทําให้สมาชิกมีความเสี่ยงจากการลงทุนในต่างประเทศที่เพิ่มขึ้นด้วย ดังนั้นกบข.จะต้องมีกระบวนการบริหารจัดการความเสี่ยงจากการลงทุนในสินทรัพย์ต่างประเทศที่มีประสิทธิภาพ
ทั้งนี้กฎกระทรวงกฎกระทรวงกําหนดหลักเกณฑ์และวิธีการจัดการเงินของกองทุนบําเหน็จบํานาญข้าราชการที่ใช้ในปัจจุบัน ได้กําหนดขอบเขต ประเภทของหลักทรัพย์ และสัดส่วนในการนําเงินของกบข.เฉพาะแผนการลงทุนหลัก ซึ่งไม่รวมเงินสํารอง และเงินทุนที่สมาชิกเลือกแผนการลงทุนอื่นที่ไม่ใช่แผนการลงทุนหลัก ไปลงทุนหาประโยชน์ 4 แนวทาง ได้แก่ ลงทุนในหลักทรัพย์ที่มีความมั่นคงสูงไม่น้อยกว่าร้อยละ 60 และอาจลงทุนในหลักทรัพย์อื่นไม่เกินร้อยละ 40 , ลงทุนในตราสารทุน ตราสารกึ่งหนี้กึ่งทุน หรือตราสารแสดงสิทธิในหนี้ซึ่งไม่รวมถึงพันธบัตร ตั๋วแลกเงิน ตั๋วสัญญาใช้เงิน หรือตราสารอย่างอื่นที่มีลักษณะอย่างเดียวกัน ที่ออกโดยนิติบุคคลไม่เกินร้อยละ 10 หรือไม่เกินจํานวนที่คณะกรรมการกําหนด ซึ่งการลงทุนในตราสารทุนและตราสารหนี้กึ่งทุน เมื่อรวมกันทุกนิติบุคคลแล้วต้องไม่เกินร้อยละ 35, ลงทุนในต่างประเทศไม่เกินร้อยละ40 และ ลงทุนในอสังหาริมทรัพย์ไม่เกินร้อยละ 12
...................................
รัฐบาลไทย-ข่าวทำเนียบรัฐบาล-รัฐบาลมั่นใจปีนี้ฉีดวัคซีนครบ 100 ล้านโดสตามเป้า พร้อมรองรับการเปิดประเทศ
วันอังคารที่ 19 ตุลาคม 2564
รัฐบาลมั่นใจปีนี้ฉีดวัคซีนครบ 100 ล้านโดสตามเป้า พร้อมรองรับการเปิดประเทศ
....
นายธนกร วังบุญคงชนะ โฆษกรัฐบาล เผย พลเอก ประยุทธ์ จันทร์โอชา นายกรัฐมนตรี และ รมว.กลาโหม พอใจภาพรวมการฉีดวัคซีนโควิด-19 ให้กับประชาชนทุกกลุ่มตามนโยบายรัฐบาล
.
ข้อมูลจาก สธ. ระบุว่า ตั้งแต่วันที่ 28 ก.พ. - 16 ต.ค. 64 ยอดสะสมการฉีดวัคซีนทั้งประเทศอยู่ที่ 65 ล้านโดสแล้ว
>> เข็มที่ 1 ฉีดสะสมจํานวน 37,609,600 ราย คิดเป็นร้อยละ 51 ของประชากร
>> เข็มที่ 2 ฉีดสะสมจํานวน 26,007,497 ราย คิดเป็น ร้อยละ 35 ของประชากร
>> เข็มที่ 3 ฉีดสะสม จํานวน 1.8 ล้านราย
.
ขณะเดียวกัน ยังเดินหน้าฉีควัคซีนเพิ่มให้กับกลุ่มนักเรียน/นักศึกษา เพื่อรองรับการเปิดเรียนในรูปแบบปกติภายในเดือน พ.ย. นี้ รวมถึงเร่งฉีดวัคซีนให้ผู้ต้องขัง ซึ่งจะทําให้การแพร่ระบาดของเชื้อโควิดในเรือนจําลดลงต่อเนื่อง
.
รัฐบาลมั่นใจว่าจะฉีดวัคซีนโควิด-19 ให้กับประชาชนทั้งประเทศได้ตามเป้าหมายที่กําหนดคือ 100 ล้านโดส ครอบคลุมคนไทย 50 ล้านคน หรือคิดเป็น 70% ของจํานวนประชากร ภายในปี 2564 เพื่อสร้างภูมิคุ้มกันหมู่ให้เกิดขึ้น และเตรียมความพร้อมสู่การเปิดประเทศอย่างปลอดภัยในปลายปีนี้
.
อ่านเพิ่มเติม คลิกhttps://www.thaigov.go.th/news/contents/details/47071
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-สธ.เซ็นสัญญาซื้อวัคซีนแอสตร้าเซนเนก้า 60 ล้านโดสสำหรับปี 2565
วันพฤหัสบดีที่ 30 กันยายน 2564
สธ.เซ็นสัญญาซื้อวัคซีนแอสตร้าเซนเนก้า 60 ล้านโดสสําหรับปี 2565
รองนายกรัฐมนตรีและรัฐมนตรีว่าการกระทรวงสาธารณสุขเป็นประธานพิธีลงนามสัญญาจัดซื้อวัคซีนแอสตร้าเซนเนก้า 60 ล้านโดสวงเงินประมาณ 18,000 ล้านบาท สําหรับการฉีดเน้นเป็นเข็มกระตุ้นในปี 2565 จัดส่งให้ครบภายใน 3 ไตรมาส
วันนี้ (29 กันยายน 2564) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานพิธีลงนามสัญญาวัคซีนโควิด 19 แอสตร้าเซนเนก้า สําหรับปี 2565 ระหว่าง นพ.โอภาส การย์กวินพงศ์ อธิบดีกรมควบคุมโรค และนายเจมส์ ทีก ประธานบริษัท แอสตร้าเซนเนก้า (ประเทศไทย) จํากัด
นายอนุทินกล่าวว่า กระทรวงสาธารณสุขลงนามจัดซื้อวัคซีนแอสตร้าเซนเนก้าสําหรับปี 2564 จํานวน 61 ล้านโดส ซึ่งเป็นวัคซีนที่ผลิตภายในประเทศไทยที่ได้รับการถ่ายทอดเทคโนโลยีการผลิต โดยทยอยผลิตและจัดส่งให้ประเทศไทยอย่างต่อเนื่อง ทั้งหมดเป็นไปตามสัญญา ทําให้ประเทศไทยสามารถจัดหาและดําเนินการกระจายและฉีดวัคซีนโควิด 19 ได้ตามแผนและเป้าหมายที่วางไว้ คาดว่าภายในสิ้นปี 2564 จะสามารถฉีดเข็ม 1 ได้ร้อยละ 85 ของประชากร และเข็ม 2 ครอบคลุมร้อยละ 74 ซึ่งขณะนี้ได้นําแอสตร้าเซนเนก้ามาฉีดเป็นเข็มที่ 2 ของสูตรไขว้ซิโนแวคตามด้วยแอสตร้าเซนเนก้าห่างกัน 3-4 สัปดาห์ รวมถึงเป็นเข็มกระตุ้นให้แก่ผู้รับซิโนแวคครบ 2 เข็ม และอาจเป็นเข็มที่ 1 ของสูตรไขว้กับไฟเซอร์ต่อไป เพื่อให้ได้ภูมิคุ้มกันที่สูงขึ้น
สําหรับปี 2565 รัฐบาลมีการเจรจากับผู้ผลิตวัคซีนต่าง ๆ เพื่อจัดหาวัคซีนฉีดเน้นเป็นเข็มกระตุ้น ซึ่งมีการจัดหาไว้อย่างเพียงพอ ล่าสุด คณะรัฐมนตรี (ครม.) มีมติเห็นชอบการจัดซื้อวัคซีนแอสตร้าเซนเนก้าสําหรับปี 2565 จํานวน 60 ล้านโดส จึงเป็นที่มาของการลงนามในวันนี้ เพื่อให้เกิดความต่อเนื่องของการผลิตจากโรงงานภายในประเทศไทยและทยอยจัดส่งในไตรมาสแรก 15 ล้านโดส ไตรมาสที่ 2 จํานวน 30 ล้านโดส และไตรมาสที่ 3อีกจํานวน 15 ล้านโดส นอกจากนี้ประเทศไทยยังได้รับสิทธิพิเศษเป็นประเทศแรกๆ กรณีบริษัทพัฒนาวัคซีนรุ่นที่ 2ซึ่งครอบคลุมสายพันธุ์กลายพันธุ์ต่างๆ ได้สําเร็จ หรือสามารถใช้เป็นวัคซีนสําหรับกลุ่มเด็กได้ จะสามารถเปลี่ยนเป็นวัคซีนรุ่นล่าสุดได้ ซึ่งจะเป็นประโยชน์ต่อประชาชนและประเทศไทยอย่างมาก
“วัคซีนแอสตร้าเซนเนก้าเป็นส่วนหนึ่งที่ช่วยทําให้แผนกระจายวัคซีนและแผนการฉีดวัคซีนของประเทศไทยบรรลุเป้าหมาย เพื่อสร้างภูมิคุ้มกันโรคให้กับประชาชนสามารถป้องกันควบคุมการระบาดของโรคได้ดียิ่งขึ้นต้องขอขอบคุณผู้ที่เกี่ยวข้องทุกท่านที่ได้ช่วยให้การจัดหาวัคซีนครั้งนี้สําเร็จเป็นไปด้วยความเรียบร้อย ซึ่งรัฐบาลไทยหวังเป็นอย่างยิ่งว่าจะได้รับความร่วมมือในการจัดหาวัคซีนด้วยดีตลอดไป” นายอนุทินกล่าว
****************************** 29 กันยายน 2564
รัฐบาลไทย-ข่าวทำเนียบรัฐบาล-นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สมาคมนักเรียนไทย - จีน เข้าเยี่ยมคารวะ
วันพุธที่ 29 มิถุนายน 2565
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ให้สมาคมนักเรียนไทย - จีน เข้าเยี่ยมคารวะ
พร้อมทั้งขอบพระคุณที่ให้ความช่วยเหลือสมาคมฯ ในการประสานงานนํานักศึกษาไทย เดินทางกลับไปศึกษาต่อ ณ สาธารณรัฐประชาชนจีน
นายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้นางสุขสมรวย วันทนียกุล เลขานุการรัฐมนตรีว่าการกระทรวงคมนาคม เป็นผู้แทน เนื่องในโอกาสที่สมาคมนักเรียนไทย - จีน นําโดย นายสรวง สิทธิสมาน นายกสมาคมนักเรียนไทย - จีน เข้าเยี่ยมคารวะและขอบพระคุณกระทรวงคมนาคมในการประสานงานและให้ความช่วยเหลือสมาคมฯ ในการนํานักศึกษาไทยเดินทางกลับไปศึกษาต่อ ณ สาธารณรัฐประชาชนจีน ในวันที่ 29 มิถุนายน 2565 ณ ห้องประชุมกระทรวงคมนาคม ในโอกาสนี้ ทั้งสองฝ่ายยินดีกับมิตรภาพและความสัมพันธ์อย่างรอบด้านที่ใกล้ชิดระหว่างกระทรวงคมนาคมกับหน่วยงานของจีน รวมทั้งการให้ความช่วยเหลือและอํานวยความสะดวกในการเดินทางไปมาหาสู่ซึ่งกันและกัน ระหว่างสถานการณ์การแพร่ระบาดของโรคติดเชื้อไวรัส COVID-19 ซึ่งสมาคมฯ อยู่ระหว่างเตรียมการสําหรับการเดินทางของนักเรียนไทยกลุ่มต่อไป เพื่อกลับไปศึกษาต่อ ณ สาธารณรัฐประชาชนจีน ตลอดจนการส่งเสริมการแลกเปลี่ยนในระดับประชาชน
นางสุขสมรวย วันทนียกุล เลขานุการรัฐมนตรีว่าการกระทรวงคมนาคม ได้เน้นย้ําต่อสมาคมฯ ว่ารัฐมนตรีว่าการกระทรวงคมนาคมให้ความสําคัญและมีความตั้งใจอย่างยิ่งในการสั่งการให้หน่วยงานต่าง ๆ ของกระทรวงคมนาคมให้ความช่วยเหลือกลุ่มนักเรียนไทยให้สามารถเดินทางกลับไปศึกษาต่อ ณ สาธารณรัฐประชาชนจีนได้อย่างสะดวก มีความหลากหลายในการเดินทาง และมีความปลอดภัย ในโอกาสนี้ ทั้งสองฝ่ายได้แลกเปลี่ยนความเห็นเกี่ยวกับสถานการณ์การเดินทางของประชาชนในภูมิภาค และประเด็นต่าง ๆ ระหว่างประเทศทั้งสองที่สนใจร่วมกัน โดยทั้งสองฝ่ายเห็นพ้องถึงความสําคัญของการแลกเปลี่ยนการเดินทางของนักเรียนและครอบครัวอย่างสม่ําเสมอ เพื่อรักษาพลวัตและขับเคลื่อนความสัมพันธ์ในทุกระดับให้มีความแน่นแฟ้นยิ่งขึ้นต่อไป
ทั้งนี้ นักศึกษาไทยในสาธารณรัฐประชาชนจีนได้รับผลกระทบจากการแพร่ระบาดของโรคติดเชื้อไวรัส COVID-19 ทําให้ไม่สามารถเดินทางกลับไปศึกษาต่อได้ สมาคมนักเรียนไทย - จีน จึงได้ประสานขอความช่วยเหลือจากกระทรวงคมนาคม จนประสบความสําเร็จในการนํานักศึกษาไทย จํานวน 140 คน เดินทางกลับไปศึกษาต่อ ณ สาธารณรัฐประชาชนจีน เมื่อวันที่ 22 มิถุนายน 2565 ด้วยเที่ยวบินที่ TG8122 ซึ่งถือเป็นการนําร่องสําหรับนักศึกษาไทยที่เหลืออีกกว่า 20,000 คน ที่รอการเดินทางกลับไปศึกษาต่อ และเป็นการสนับสนุนให้บุคลากรของประเทศไทยออกไปเก็บเกี่ยวความรู้จากต่างประเทศ เพื่อนํากลับมาต่อยอดพัฒนาประเทศไทยในอนาคตด้วย
รัฐบาลไทย-ข่าวทำเนียบรัฐบาล-นายกรัฐมนตรีขอให้เชื่อมั่นวัคซีน 3 ยี่ห้อที่ไทยเลือกใช้ WHO ให้การรับรอง ใช้กันแพร่หลายทั่วโลก พร้อมเร่งจัดหาวัคซีนเพิ่มเติมเพื่อให้ทุกคนในประเทศได้ฉีด
วันพฤหัสบดีที่ 15 กรกฎาคม 2564
นายกรัฐมนตรีขอให้เชื่อมั่นวัคซีน 3 ยี่ห้อที่ไทยเลือกใช้  WHO ให้การรับรอง ใช้กันแพร่หลายทั่วโลก พร้อมเร่งจัดหาวัคซีนเพิ่มเติมเพื่อให้ทุกคนในประเทศได้ฉีด
นายกรัฐมนตรีขอให้เชื่อมั่นวัคซีน 3 ยี่ห้อที่ไทยเลือกใช้  WHO ให้การรับรอง ใช้กันแพร่หลายทั่วโลก พร้อมเร่งจัดหาวัคซีนเพิ่มเติมเพื่อให้ทุกคนในประเทศได้ฉีด
วันที่ 15 ก.ค. 64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ประชาชนเชื่อมั่นว่าวัคซีนที่รัฐบาลเร่งจัดหาให้เป็นวัคซีนหลักและวัคซีนทางเลือกเพื่อให้บริการฉีดวัคซีนให้กับทุกคนที่อยู่ใoประเทศทั้ง 3 ยี่ห้อในขณะนี้เป็นวัคซีนที่มีประสิทธิภาพ โดยที่ แอสตราเซเนกา (AstraZeneca) และซิโนแวค (Sinovac) ซึ่งเป็นวัคซีนหลัก และซิโนฟาร์ม (Sinopharm) ซึ่งเป็นวัคซีนทางเลือกนั้น ได้ขึ้นทะเบียนกับองค์การอนามัยโลกและองค์การอาหารและยา และได้รับการยืนยันทางการแพทย์และนักระบาดวิทยาว่า มีประสิทธิภาพสามารถลดอัตราการเสียชีวิตและอัตราการเกิดอาการรุนแรงของผู้ติดเชื้อ ขณะเดียวกัน รัฐบาลก็ได้มีแผนการนําเข้าวัคซีนต่างเทคโนโลยี อาทิ วัคซีน Pfizer และวัคซีน Moderna ซึ่งเป็นเทคโนโลยี mRNA และวัคซีน Johnson & Johnson ซึ่งเป็นเทคโนโลยี Viral Vector Vaccine เช่นเดียวกับ AstraZeneca ขณะที่ ซิโนแวค และซิโนฟาร์มเป็น Inactivated Vaccine เพื่อให้ความมั่นใจว่าทุกคนที่อยู่ประเทศไทยจะได้รับการฉีดวัคซีนที่มีประสิทธิภาพ ปลอดภัยและสามารถลดภาวะเจ็บป่วยรุนแรง
ทั้งนี้ องค์การอนามัยโลก (WHO) ได้ขึ้นทะเบียนวัคซีนแอสตราเซเนกา เมื่อวันที่ 15 ก.พ. 2564, วัคซีนซิโนฟาร์ม (Sinopharm) เมื่อวันที่ 7 พ.ค. 2564 ขณะที่วัคซีนทั้ง 3 ยี่ห้อ องค์การอาหารและยา (อย. ) ได้อนุมัติเพื่อให้สามารถใช้ในภาวะฉุกเฉิน โดยแอสตราเซเนกา (AstraZeneca) เมื่อวันที่ 20 ม.ค. 2564 ซิโนแวค (Sinovac) 22 ก.พ. 2564 และ ซิโนฟาร์ม (Sinopharm) เมื่อวันที่ 28 พ.ค. 2564 ที่ผ่านมา
“วัคซีนที่ไทยนําเข้ามาใช้ทั้ง 3 ยี่ห้อมีการใช้กันอย่างแพร่หลายทั่วโลก โดยแอสตราเซเนกามีการใช้แล้วใน 118 ประเทศทั่วโลกขณะที่ซิโนแวคมีใช้ใน 37 ประเทศและซิโนฟาร์มมีการใช้ 56 ประเทศทั่วโลก นอกจากนี้ องค์กรพันธมิตรเพื่อวัคซีน (The Vaccine Alliance หรือ Gavi) ซึ่งเป็นกลุ่มความร่วมมือระหว่างองค์กรรัฐและเอกชน ซึ่งมีทั้ง องค์การอนามัยโลก และ UNICEF ร่วมเป็นสมาชิก มีแผนการจัดส่งวัคซีนกว่า 110 ล้านโดส จาก Sinopharm จํานวน 60 ล้านโดส และ Sinovac ประมาณ 50 ล้าน ภายในปีนี้ เพื่อสนับสนุน COVAX ในการแจกจ่ายให้กับประเทศยากจนทั่วโลก ซึ่งถือเป็นความร่วมมือกันในระดับนานาชาติเพื่อควบคุมการระบาดของไวรัสโควิด-19 เพราะทุกประเทศรวมทั้งท่านนายกรัฐมนตรีให้ความสําคัญและเห็นสอดคล้องว่า วัคซีนยังคงเป็นเครื่องมือสําคัญในการรับมือกับระบาดไปอีกอย่างน้อยใน 1-2 ปีข้างหน้า” นายอนุชา ฯ กล่าว